Főleg az 1848-as forradalom és az abszolutizmus kérdéseit kutatta, de foglalkozott a bánsági vasútépítés történetével, az 1917-es oroszországi forradalom erdélyi visszhangjával s az 1945-ös földreform szilágysági összefüggéseivel is. Tagja az 1848–49-es erdélyi forradalom forrásait sajtó alá rendező munkaközösségnek, Gál Sándorról írt tanulmányával szerepelt az "1848. Arcok, eszmék, tettek" c. gyűjteményes kötetben (1974), önálló kötete a Makk-féle összeesküvésről "Székely vértanúk, 1854" címmel jelent meg a Téka-sorozatban (1975).